CELEX: 62008TN0274
Language: et
Date: 2008-07-11 00:00:00
Title: Kohtuasi T-274/08: 11. juulil 2008 . aastal esitatud hagi — Itaalia Vabariik versus komisjon

30.8.2008   
            
            
               ET
            
            
               Euroopa Liidu Teataja
            
            
               C 223/57
            
         11. juulil 2008. aastal esitatud hagi — Itaalia Vabariik versus komisjon
   (Kohtuasi T-274/08)
   (2008/C 223/100)
   Kohtumenetluse keel: itaalia
   Pooled
   
      Hageja: Itaalia Vabariik (esindaja: avvocato dello Stato S. Fiorentino)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada komisjoni 30. aprilli 2008. aasta otsus K(2008) 1711 Euroopa Põllumajanduse Tagatisfondist (EAGF) 2007. eelarveaastal rahastatud liikmesriikide makseasutuste kulude raamatupidamisarvestuse kontrollimise ja heakskiitmise kohta.
            
         Väited ja peamised argumendid
   Käesoleva hagi esemeks olev otsus vaidlustati osas, milles määruse (EÜ) nr 1290/05 artikli 32 lõike 5 kohaselt Itaalia Vabariigi eelarvest kantavatelt summadelt arvestati intresse ja eelkõige osas, milles neid intresse arvestatakse alates põhjendamatult makstud summade maksmisest neilt summadelt, mille tagasinõudmist ei ole toimunud kaheksa aasta jooksul pärast esmakordsest halduslikku või kohtulikku tuvastamist ja mille osas on siseriiklikus kohtus algatatud menetlus; need summad kaetakse 50 % ulatuses liikmesriigi ning 50 % ulatuses ühenduse eelarvest.
   Oma nõude toetuseks viitab hageja valitsus määruse (EÜ) nr 1290/05 artikli 32 lõike 5 rikkumisele. Seda sätet ei saa tema väitel tõlgendada nii, et selle kohaselt peaks tagasinõudmise kohtus vaidlustamise korral arvestatama intresse, sest lõike 5 sõnastusest see ei tulene (erinevalt lõikes 1 ettenähtust) ja intresside arvestamise alguskuupäeva saab kindlaks määrata vaid pärast kohtumenetluse lõppu.